CELEX: 31997D0138
Language: sk
Date: 1997-02-03 00:00:00
Title: Rozhodnutie Komisie z 3. februára 1997, ktorým sa ustanovujú formuláre databázového systému podľa smernice Európskeho parlamentu a Rady 94/62/ES o obaloch a o odpadoch z obalovText s významom pre EHP.

Dôležité právne oznámenie

|

31997D0138

Úradný vestník L 052 , 22/02/1997 S. 0022 - 0030

		Rozhodnutie Komisiez 3. februára 1997,ktorým sa ustanovujú formuláre databázového systému podľa smernice Európskeho parlamentu a Rady 94/62/ES o obaloch a o odpadoch z obalov(Text s významom pre EHP)(97/138/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 94/62/ES z 20. decembra 1994 o obaloch a o odpadoch z obalov [1], najmä na jej článok 12 ods. 3,keďže formuláre a dátové rámce musia byť pravidelne kontrolované na základe praktickej skúsenosti a prípadne revidované;keďže opatrenia ustanovené v tomto rozhodnutí sú v súlade so stanoviskom Výboru ustanoveného podľa článku 21 smernice 94/62/ES,PRIJALA TOTO ROZHODNUTIE:Článok 1Toto rozhodnutie, ktoré sa týka všetkých obalov umiestnených na trhu spoločenstva a všetkých odpadov z obalov tak, ako je to uvedené v článku 2 ods. 1 smernice 94/62/ES, má za úlohu zaviesť formuláre, ktoré patria k databázovým systémom o obaloch a o odpadoch z obalov, ktoré budú vytvorené s cieľom umožnenia monitorovania vykonávania stanovených cieľov v smernici 94/62/ES pre členské štáty a Komisiu.Tieto formuláre majú za cieľ zjednotiť vlastnosti a prezentáciu vytvorených informácií a umožniť ich kompatibilitu v členských štátoch.Článok 2Na účely tohto rozhodnutia:- tam, kde je to vhodné sa uplatňujú rovnaké definície, ako sú ustanovené v článku 3 smernice 94/62/ES,- "kompozit" znamená obal, ktorý bol vytvorený z rôznych materiálov, ktoré nie je možné ručne separovať a hmotnostný podiel žiadneho z nich nepresahuje dané percento hmotnosti, ktoré sa ustanovuje v súlade s procedúrou podľa článku 21 smernice 94/62/ES. Prípadné výnimky pre niektoré materiály môžu byť ustanovené rovnakou procedúrou.Článok 3Formuláre uvedené v prílohách sa vypĺňajú ročne, počnúc údajmi za rok 1997 a zahŕňajú úplné údaje každého kalendárneho roka. Tieto sa poskytujú Komisii do 18 mesiacov od konca príslušného roka. Tieto formuláre musia byť taktiež predložené Komisii spolu s národnými správami, ktoré sa vypĺňajú v súlade s článkom 17 smernice 94/62/ES.Článok 4Členské štáty odovzdávajú Komisii vhodné kvalitatívne informácie o koncentračných úrovniach ťažkých kovov prítomných v obaloch v zmysle článku 11 smernice 94/62/ES a o prítomnosti škodlivých a iných nebezpečných látok a materiálov v zmysle tretej zarážky bodu 1 prílohy II k smernici 94/62/ES.Členské štáty tiež odovzdávajú Komisii kvantitatívne informácie o odpadoch z obalov, ktoré sú považované za nebezpečné v dôsledku kontaminácie obsahom výrobku v zmysle smernice Rady 91/689/EHS [2] a rozhodnutia Rady 94/904/EHS [3], najmä v prípade, ak tieto odpady nie sú vhodné na zhodnotenie.Správa sa odovzdáva Komisii najneskôr ku koncu prvého päťročného obdobia uvedeného v článku 6 ods. 1 smernice 94/62/ES. Toto sa zopakuje aj pre nasledujúce päťročné obdobia.Článok 5Členské štáty odovzdávajú Komisii vyplnené formuláre stanovené týmto rozhodnutím spolu s príslušným opisom toho, ako boli údaje zostavené, ako aj hlavných charakteristík databáz, z ktorých boli údaje vyňaté.Opis zahŕňa najmä odhady použité pri výpočte množstva a podielu zhodnotených a recyklovaných odpadov z obalov a podielu opakovane použiteľných obalov.Článok 6Údaje, ktoré sú zahrnuté v prílohe III (tabuľky 3, 4.1 a 4.2) týkajúce sa hmotnosti recyklovaných alebo zhodnotených odpadov z obalov, sa vzťahujú k vstupom odpadov z obalov do procesu účinnej recyklácie alebo zhodnotenia.Pri výpočte týchto vstupov je potrebné použiť len odpady, pochádzajúce z obalov uvedených na trh, s vylúčením akýchkoľvek druhov výrobných zvyškov z výroby obalov alebo obalových materiálov alebo z akéhokoľvek iného výrobného procesu.Článok 7Údaje, ktoré sú obsiahnuté vo formulároch, majú za cieľ monitorovať vykonávanie cieľov smernice 94/62/ES a tiež slúžiť pre informačné účely a ako základ pre budúce rozhodovanie.Príloha II (tabuľka 2) sa vypĺňa dobrovoľne.Rozčlenenie údajov v prílohe III (tabuľky 3, 4.1 a 4.2) na organickú recykláciu, iné formy recyklácie, energetické zhodnotenie a iné formy zhodnotenia, spaľovanie a skládkovanie sa robí pre informačné účely a je dobrovoľné.Uvedenie údajov požadovaných v stĺpcoch nazvaných "spolu", "recyklácia celkom" a "zhodnotenie celkom" je povinné. Uvedenie údajov požadovaných v stĺpci nazvanom "vytriedené na recykláciu" je dobrovoľné.Obalové materiály, pre ktoré je povinné uvedenie údajov, sú sklo, plasty, papier, kartón a kovy.Článok 8Komisia v súlade s procedúrou stanovenou v článku 21 smernice 94/62/ES bude posudzovať celkový rámec uvádzania údajov pre členské štáty s cieľom, aby tieto údaje boli porovnateľné a zhodné. Tento rámec by mal zvažovať používané definície, vrátane kompozitov a rozsah presnosti, ktorý sa má docieliť v údajoch.Členské štáty zabezpečujú, že poskytnuté údaje sú v súlade s týmto rámcom.Článok 9Toto rozhodnutie je adresované členským štátom.V Bruseli 3. februára 1997Za KomisiuRitt Bjerregaardčlen Komisie[1] Ú. v. ES L 365, 31.12.1994, s. 10.[2] Ú. v. ES L 377, 31.12.1991, s. 20.[3] Ú. v. ES L 356, 31.12.1994, s. 14.--------------------------------------------------PRÍLOHA ITabuľka 1Množstvo obalov uvedených na trh v členskom štáte+++++ TIFF +++++1. Stĺpce 2, 3 a 4 sa vyplnia len v prípade, ak sa použije postup na vyplnenie stĺpca 5 vzhľadom k výrobe a ku štatistikám o dovoze a vývoze.2. Stĺpce 3 a 4 sa môžu rozdeliť na prázdne a plné obaly.3. Údaje, ktoré sa vzťahujú na rozdelenie do rôznych kategórií plastov, na rozdelenie kovov na oceľ a hliník, na položku kompozity a položku drevo, sú dobrovoľné. Vytieňované polia tabuľky sa vyplnia dobrovoľne.4. Údaje o kompozitoch môžu byť zahrnuté v celkovej hmotnosti pod údaje o prevažujúcom materiáli alebo rozdelené podľa jednotlivých materiálov.--------------------------------------------------PRÍLOHA IITabuľka 2Obaly opakovane použiteľné+++++ TIFF +++++Tabuľka 2 sa vypĺňa dobrovoľne a je určená len pre tie výrobky a/alebo kategórie obalov, ktoré sú považované vnútroštátnymi orgánmi za relevantné podľa obsahu článku 5 smernice 94/62/ES.Takisto sa vyplnia stĺpce o typoch obalov a výrobkoch určených pre potenciálne významné prvky v oblasti recyklácie, ale len pre tie, ktoré sa vzťahujú ku kontextu vnútroštátnych recyklačných systémov. Ak je to potrebné, názvy stĺpcov sa môžu prispôsobiť aktuálnym systémom.Ak sú dostupné údaje, tak všeobecné prvky nápoje/potraviny/ostatné môžu byť rozdelené podľa druhu na minerálne vody, nealkoholické nápoje, mlieko, alkoholické nápoje, mäso, ryby, pracie prášky, atď.Poskytnuté údaje a ich správnosť musia byť v súlade s ich dostupnosťou a s nutnými nákladmi a môžu byť prispôsobené situácii v členských štátoch.Poznámky:"Jednotky v obehu": | znamená počet jednotiek cirkulujúcich v obehu |"Priemerný ročný počet obehov obalov": | znamená priemerný ročný počet obehov, ktoré uskutočnia jednotky |Začiernené polia tabuľky sú nepodstatné pre všetky prípady.Množstvá, ktoré sa vzťahujú na nápoje alebo kvapaliny, sa zadávajú v litroch a v kilogramoch pre všetky ostatné prípady.--------------------------------------------------PRÍLOHA IIITabuľka 3Množstvá odpadov z obalov (v tonách), ktoré vznikajú a sú spracované v členskom štáte+++++ TIFF +++++Tabuľka 4.1Monitorované množstvá odpadov z obalov (v tonách), ktoré vznikajú v členskom štáte a sú zhodnotené mimo tohto členského štátu+++++ TIFF +++++Tabuľka 4.2Monitorované množstvá odpadov z obalov (v tonách), ktoré vznikajú mimo členského štátu a sú zhodnotené v tomto členskom štáte+++++ TIFF +++++Poznámky k tabuľkám 3, 4.1 a 4.21. Údaje pre tabuľku 3 môžu byť na dobrovoľnej báze rozdelené na komunálne a iné.2. Stĺpec "celkom" je povinný. Stĺpec "vytriedené pre recykláciu" sa vyplní na dobrovoľnej báze.3. Stĺpce "organická recyklácia" a "iné formy recyklácie" sa vyplnia na dobrovoľnej báze.Stĺpec "recyklácia celkom" je povinný.4. Stĺpce "energetické zhodnotenie" a "iné formy zhodnotenia" sa vyplnia na dobrovoľnej báze.Stĺpec "zhodnotenie celkom" je povinný.5. Stĺpce "spaľovanie" a "uloženie na skládku" sa vyplnia na dobrovoľnej báze.6. Údaje, ktoré sa vzťahujú na rozdelenie plastov do rôznych kategórií, na rozdelenie kovov na oceľ a hliník, na položku kompozity a položku drevo, sa vyplnia na dobrovoľnej báze.7. Údaje o kompozitoch môžu byť vyplnené celkovou hmotnosťou do položky materiálu prevažujúceho, alebo osobitne špecifikované8. Začiernené polia tabuľky sú nepodstatné pre všetky prípady. Vytieňované polia tabuľky sa vyplnia na dobrovoľnej báze.--------------------------------------------------